Държавен вестник, бр. 105, 2018 г., стр. 31

БРОЙ  105	
Д Ъ Р Ж А В Е Н  В Е С Т Н И К 	
СТР.  31  
2. копие от трудов договор, ако кандидатът 
за асистент работи, или декларация, че няма 
сключен трудов договор;
3. декларация, че спрямо него не са нала-
гани мерки за защита по Закона за защита от 
домашното насилие по отношение на ползвател 
на лична помощ.
(2) Доставчикът на лична помощ извършва 
събеседване с кандидата за асистент.
Чл. 27. (1) Асистентът предоставя лична 
помощ въз основа на трудов договор, сключен 
с доставчика на лична помощ.
(2) Асистентът представя на доставчика на 
лична помощ по чл. 18, ал. 1 или 2 месечен 
отчет по образец за отработените часове, под-­ 
писан и от ползвателя на личната помощ, 
упълномощеното от него лице или лицето по 
чл. 8, ал. 2.
Чл. 28. При промяна на обстоятелство по 
чл. 25, настъпила след сключването на трудовия 
договор за предоставяне на личната помощ, 
асистентът уведомява доставчика на личната 
помощ не по-късно от три дни от настъпване 
на промяната. В този случай се прилага на-
редбата по чл. 17.
Чл. 29. При конфликт с ползвателя на 
лична помощ асистентът писмено инфор-
мира доставчика на личната помощ, който 
предприема действия по посредничество за 
разрешаването му.
Г л а в а  с е д м а
ФИНАНСОВО ОСИГУРЯВАНЕ  
И ОТЧЕТНОСТ
Чл. 30. (1) Личната помощ се финансира 
със средства от:
1. държавния бюджет, чрез бюджета на Ми-
нистерството на труда и социалната политика; 
2. дарения, завещания, спонсорства, предос-
тавени от физически или юридически лица;
3. Европейските структурни и инвестици-
онни фондове;
4. проекти и програми, финансирани от 
други международни финансови институции 
и донори;
5. други източници.
(2) Личната помощ може да се финансира 
и със средства от бюджетите на общините по 
решение на съответния общински съвет.
Чл. 31. Часовата ставка за положен труд 
по механизма лична помощ се определя въз 
основа на:
1. коефициент 1,4 от размера на минималната 
часова работна заплата, установена за страната 
за съответната година;
2. социалноосигурителните и здравноосигу-
рителните вноски за сметка на работодателя, ако 
асистентът не е осигурен на друго основание, и
3. допълнителното трудово възнаграждение 
за трудов стаж и професионален опит. 
Чл. 32. (1) Възнаграждението на асистента 
се определя въз основа на отработените часо-
ве за един календарен месец чрез отчета по 
чл. 27, ал. 2.
(2) Отчетът се представя на доставчика на 
личната помощ в първите три работни дни на 
месеца, следващ отчетния месец, и подлежи 
на проверка. Възнаграждението се заплаща до 
20-о число на месеца, следващ отчетния месец.
(3) Когато отчетът е представен след изти-
чането на срока по ал. 2, но не по-късно от 
10 дни, асистентът и ползвателят на личната 
помощ, упълномощеното от него лице или 
лицето по чл. 8, ал. 2 представят в срок три 
работни дни писмени обяснения за причините 
за забавянето. В този случай възнаграждението 
се заплаща в срок до 5 работни дни от пред-
ставяне на обясненията.
Чл. 33. Средствата за финансирането на 
личната помощ, съгласно определения месечен 
брой часове, се превеждат от Агенцията за 
социално подпомагане на кмета на общината.
Чл. 34. Ползвателят на личната помощ, 
упълномощеното от него лице или лицето по 
чл. 8, ал. 2 може да управлява и разпределя в 
рамките на месеца индивидуално определените 
часове съгласно споразумението по чл. 14, ал. 3.
Чл. 35. Кметът на общината до 10-о число 
на месеца, следващ месеца, за който се отнася, 
представя в Агенцията за социално подпомагане 
финансов отчет за изразходваните средства по 
ползватели на лична помощ.
Г л а в а  о с м а
КОНТРОЛ
Чл. 36. (1) Министърът на труда и социалната 
политика упражнява контрол за изпълнението 
на закона.
(2) Кметовете на общини и доставчиците 
на лична помощ по чл. 18, ал. 2 упражняват 
контрол за предоставянето на личната помощ.
Чл. 37. (1) В изпълнение на контролните 
си правомощия изпълнителният директор на 
Агенцията за социално подпомагане оправо-
мощава длъжностни лица, които:
1. извършват проверки;
2. посещават без ограничение териториални-
те структури и доставчиците на лична помощ 
и изискват обяснения, документи, справки и 
сведения за всеки ползвател на лична помощ;
3. получават от ползвателя на лична помощ, 
упълномощеното от него лице или лицето по 
чл. 8, ал. 2 необходимата информация за по-
лучаваната лична помощ;
4. дават задължителни предписания;
5. съставят актове за установяване на ад-
министративни нарушения.
(2) За резултатите от проверката по ал. 1, 
т. 1 се съставя протокол, към който се прилагат 
събраните документи, справки и обяснения.